Rikunarita-ORG/Wikinium huggingface dataset:
# พ.ศ. 2342

|  |  |
| --- | --- |
| ศตวรรษ: | * 17
* **18 19
 |
| ปี: | * 2339
* 2340
* 2341
* **2342 2343
* 2344
* 2345
 |

1799 ในปฏิทินอื่น| ปฏิทินสุริยคติไทย | 2341–2342 |
| ปฏิทินเกรกอรี | 1799 *MDCCXCIX* |
| ปฏิทินสาธารณรัฐฝรั่งเศส | 7–8 *VII–VIII* |
| Ab urbe condita | 2552 |
| ปฏิทินอาร์มีเนีย | 1248 ԹՎ ՌՄԽԸ |
| ปฏิทินอัสซีเรีย | 6549 |
| ปฏิทินศกบาหลี | 1720–1721 |
| ปฏิทินเบงกอล | 1205–1206 |
| ปฏิทินเบอร์เบอร์ | 2749 |
| ปีในรัชกาลอังกฤษ | 39 Geo. 3 – 40 Geo. 3 |
| พุทธศักราช | 2343 |
| ปฏิทินพม่า | 1161 |
| ปฏิทินไบแซนไทน์ | 7307–7308 |
| ปฏิทินจีน | 戊午年 (มะเมียธาตุดิน) 4496 หรือ 4289     *— ถึง —* 己未年 (มะแมธาตุดิน) 4497 หรือ 4290 |
| ปฏิทินคอปติก | 1515–1516 |
| ปฏิทินดิสคอร์เดีย | 2965 |
| ปฏิทินเอธิโอเปีย | 1791–1792 |
| ปฏิทินฮีบรู | 5559–5560 |
| ปฏิทินฮินดู |  |
|  - *วิกรมสมวัต* | 1855–1856 |
|  - *ศกสมวัต* | 1720–1721 |
|  - *กลียุค* | 4899–4900 |
| ปฏิทินโฮโลซีน | 11799 |
| ปฏิทินอิกโบ | 799–800 |
| ปฏิทินอิหร่าน | 1177–1178 |
| ปฏิทินอิสลาม | 1213–1214 |
| ปฏิทินญี่ปุ่น | คันเซ 11 (寛政１１年) |
| ปฏิทินชวา | 1725–1726 |
| ปฏิทินจูเลียส | เกรกอรีลบ 11 วัน |
| ปฏิทินเกาหลี | 4132 |
| ปฏิทินหมินกั๋ว | 113 ก่อน ROC 民前113年 |
| ปฏิทินนานักชาฮี | 331 |
| ปฏิทินทิเบต | ས་ཕོ་རྟ་ལོ་ (ธาตุดินเพศผู้-มะเมีย) 1925 หรือ 1544 หรือ 772     *— ถึง —* ས་མོ་ལུག་ལོ་ (ธาตุดินเพศเมีย-มะแม) 1926 หรือ 1545 หรือ 773 |

**พุทธศักราช 2342** ตรงกับคริสต์ศักราช 1799 เป็นปีปกติสุรทินที่วันแรกเป็นวันอังคาร ตามปฏิทินเกรกอเรียน และเป็นปีปกติสุรทินที่วันแรกเป็นวันเสาร์ตามปฏิทินจูเลียน

## ผู้นำ

* **พระมหากษัตริย์:** พระบาทสมเด็จพระพุทธยอดฟ้าจุฬาโลกมหาราช (พ.ศ. 2325 - พ.ศ. 2352)
	+ **กรมพระราชวังบวรสถานมงคล:** สมเด็จพระบวรราชเจ้ามหาสุรสิงหนาท
		- **เจ้าประเทศราช: เจ้าผู้ครองนครเชียงใหม่: พระเจ้ากาวิละ
			* เจ้าผู้ครองนครลำปาง: พระเจ้าดวงทิพย์
			* เจ้าผู้ครองนครน่าน: เจ้าฟ้าหลวงอัตถวรปัญโญ
* ประธานาธิบดีสหรัฐฯ: จอห์น แอดัมส์ (4 มีนาคม พ.ศ. 2340 - 4 มีนาคม พ.ศ. 2344)
* กษัตริย์อังกฤษ: สมเด็จพระเจ้าจอร์จที่ 3 แห่งบริเตนใหญ่ (2303-2344)
* จักรพรรดิฝรั่งเศส: นโปเลียน โบนาปาร์ต (2342-2347 ช่วงปฏิวัติฝรั่งเศส)
* กษัตริย์สเปน: พระเจ้าการ์โลสที่ 4 แห่งสเปน (2331-2351)

## เหตุการณ์

* 7 มีนาคม - นโปเลียน โบนาปาร์ต ยึดเมืองยัฟฟา ในปาเลสไตน์ และโดยสังหารชาวแอลเบเนียไปกว่า 2,000 คน
* 29 มีนาคม - รัฐนิวยอร์กได้ผ่านกฎหมายที่จะเริ่มมีการเลิกทาส
* 15 กรกฎาคม - ศิลาโรเซตตาได้ขุดค้นพบที่เมืองโรเซตตา (ปัจจุบันคือเมืองราชิด) ประเทศอียิปต์

### ไม่ทราบวัน

* บริษัทดัตช์อีสต์อินเดีย บริษัทแลกเปลี่ยนสินค้าขนาดใหญ่ได้ปิดตัวลง
* พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้สร้างเวชยันตราชรถ

### เหตุการณ์ต่อเนื่อง

* การปฏิวัติฝรั่งเศส (2341-2342)
* สงครามนโปเลียน (2342 - 2358)
* สงครามปฏิวัติฝรั่งเศส (2335 - 2345)

## วันเกิด

* 13 พฤษภาคม - แคเทอรีน กอร์ นักประพันธ์ชาวอังกฤษ (เสียชีวิต พ.ศ. 2404)
* 4 กรกฎาคม - พระเจ้าออสการ์ที่ 1 แห่งสวีเดน (สวรรคต 8 กรกฎาคม พ.ศ. 2402)

## วันถึงแก่กรรม

* 4 พฤษภาคม - ทิพพู สุลต่าน ผู้ปกครองอินเดีย (เกิด พ.ศ. 2293)
* 6 มิถุนายน - แพทริก เฮนรี นักการเมืองชาวอเมริกัน (เกิด พ.ศ. 2279)
* 29 สิงหาคม - สมเด็จพระสันตะปาปาปิอุสที่ 6 (เกิด พ.ศ. 2260)
* 14 ธันวาคม - จอร์จ วอชิงตัน (เกิด พ.ศ. 2275)
* 7 กุมภาพันธ์ -จักรพรรดิเฉียนหลง(เกิด พ.ศ. 2254)
# เส้นใต้อักขระ

| \_ ◌̲o |
| --- |
| เส้นใต้อักขระ |
| ในยูนิโคด | U+005F \_ LOW LINE U+0332 ◌̲ COMBINING LOW LINE |
| รูปแบบกราฟิกอื่น |
| ＿ |
| U+FF3F ＿ FULLWIDTH LOW LINE |
| ความแตกต่าง |
| ต่างจาก | U+0331 ◌̱ COMBINING MACRON BELOW |
| สิ่งที่เกี่ยวข้อง |
| ดูเพิ่ม | U+2017 ‗ DOUBLE LOW LINE U+2381 ⎁ CONTINUOUS UNDERLINE SYMBOL U+2382 ⎂ DISCONTINUOUS UNDERLINE SYMBOL U+FE33 ︳ PRESENTATION FORM FOR VERTICAL LOW LINE |

การขีดเส้นใต้ได้รับการพัฒนาสำหรับเครื่องจักรเชิงกล เช่น เครื่องพิมพ์ดีด Underwood นี้ ซึ่งไม่มี **ตัวหนา** หรือ *ตัวเอน* วิธีเดียวที่จะเน้นข้อความ ที่พิมพ์คือการถอยหลังแคร่และพิมพ์เส้นใต้ทับข้อความ การขีดเส้นใต้เป็นวิธีแก้ปัญหาสำหรับข้อบกพร่องของเทคโนโลยีเครื่องพิมพ์ดีด
ข้อความที่ขีดเส้นใต้หรือขีดเส้นใต้ไว้
**เส้นใต้อักขระ** หรือ **อันเดอร์สกอร์** (อังกฤษ: *underscore, underline*) ข้อความคือเส้นที่ขีดไว้ใต้ส่วนของข้อความ ในการพิสูจน์อักษร การขีดเส้นใต้เป็นธรรมเนียมที่บอกว่า "ตั้งข้อความนี้เป็นตัวเอน" ซึ่งโดยทั่วไปใช้กับต้นฉบับเพื่อเป็นคำสั่งแก่ผู้พิมพ์ การใช้เพื่อเน้นข้อความในเอกสารที่เสร็จสมบูรณ์ในปัจจุบันมักจะหลีกเลี่ยง

**อักขระเส้นใต้** (อังกฤษ: *underscore character*) \_ หรือที่เรียกว่า **เส้นต่ำ** (อังกฤษ: *low line*) เดิมทีปรากฏบนเครื่องพิมพ์ดีดเพื่อให้สามารถขีดเส้นใต้คำได้ โดยพิมพ์คำนั้นลงไป เลื่อนแคร่กลับไปที่ต้นคำ แล้วพิมพ์ทับด้วยอักขระเส้นใต้

ในปัจจุบันการขีดเส้นใต้ทำได้โดยใช้ภาษามาร์กอัป ใช้อักขระยูนิโคด หรือทำในโปรแกรมประมวลคำ อักขระขีดเส้นใต้แบบเดี่ยวใช้เพื่อระบุขอบเขตของคำในกรณีที่ไม่อนุญาตให้มีช่องว่าง เช่น ในชื่อไฟล์ คอมพิวเตอร์ ที่อยู่อีเมล และ URL บนอินเทอร์เน็ต ตัวอย่างเช่น `Mr_John_Smith`

## เอกสารอ้างอิง

## แหล่งข้อมูลอื่น

* "Ngram Viewer: comparison of usage of 'underscore' and 'underline'". *books.google.com*. สืบค้นเมื่อ 9 October 2020.

อ้างอิงผิดพลาด: มีป้ายระบุ `<ref>` สำหรับกลุ่มชื่อ "lower-alpha" แต่ไม่พบป้ายระบุ `<references group="lower-alpha"/>` ที่สอดคล้องกัน
# เบคอน

เบคอนแบบสุกแล้ว
**เบคอน** (อังกฤษ: *bacon*) หรือ **เนื้อรมควัน** เป็นเนื้อสัตว์ (โดยมากมักใช้เนื้อหมู) ที่นำมาหมักเค็มด้วยเกลือเป็นจำนวนมาก จากนั้นนำมาตากแห้งเป็นเวลาหลายสัปดาห์หรือเป็นเดือน ๆ ในอากาศที่เย็นแห้ง บางแห่งอาจนำเบคอนมาต้มหรือรมควันด้วย โดยมากแล้ว เบคอนชนิดแห้งสดมักมีการนำไปทำให้สุกก่อนที่จะรับประทาน อนึ่ง เบคอนแบบต้มอาจนำมาทานได้เลย แต่บางท้องที่ก็อาจนำมาปรุงรสอีกก่อนรับประทาน

## อ้างอิง
# ดาราจักรชนิดก้นหอย

ดาราจักรชนิดก้นหอย M101 หรือ NGC 5457
**ดาราจักรชนิดก้นหอย** (อังกฤษ: *Spiral Galaxy*) เป็นดาราจักรแบบหนึ่งในสามประเภทหลักของดาราจักรที่จัดแบ่งโดย เอ็ดวิน ฮับเบิล ในปี ค.ศ. 1936 ตามรูปร่างที่มองเห็น ในงานของเขาที่ชื่อว่า "The Realm of the Nebulae" (อาณาจักรของเนบิวลา) จึงถูกจัดประเภทอยู่ในลำดับของฮับเบิลด้วย ดาราจักรชนิดก้นหอยประกอบด้วยแผ่นจานหมุนแบน ๆ ของดาวฤกษ์, แก๊ส และฝุ่น มีจุดศูนย์กลางเป็นกลุ่มดาวฤกษ์หนาแน่นเรียกว่าดุมดาราจักร ล้อมรอบด้วยกลุ่มกลดแบบจาง ๆ จำนวนมาก ส่วนใหญ่รวมตัวกันเป็นกระจุกดาวทรงกลม

ดาราจักรชนิดก้นหอยได้ชื่อนี้จากรูปร่างภายนอกที่มองเห็น ซึ่งมักมีแขนสองแขนเป็นรูปก้นหอยยืดต่อออกมาจากดุมที่ใจกลางไปเชื่อมกับแผ่นจาน แขนก้นหอยเป็นแหล่งซึ่งดาวฤกษ์กำลังก่อตัวใหม่ มักสว่างกว่าบริเวณที่เป็นแผ่นจานโดยรอบ เพราะมีดาวฤกษ์ที่อายุน้อยและร้อนจัด ประมาณครึ่งหนึ่งของดาราจักรชนิดก้นหอยทั้งหมดพบว่าอยู่ในรูปแบบของโครงสร้างก้นหอยมีคาน ยืดต่อออกมาจากดุม เชื่อว่าดาราจักรทางช้างเผือกของเราก็จัดเป็นดาราจักรชนิดก้นหอยมีคาน แม้ว่าส่วนที่เป็นโครงสร้างคานจะสังเกตเห็นได้ไม่ชัดเจนนักจากตำแหน่งของโลกเราที่อยู่บนจานหมุน สมมุติฐานที่น่าเชื่อถือที่สุดได้มาจากการสำรวจเมื่อเร็ว ๆ นี้ โดยกล้องโทรทรรศน์อวกาศสปิตเซอร์ ในการสำรวจบริเวณใจกลางดาราจักร

ดาราจักรชนิดก้นหอยพบอยู่มากเป็นจำนวนถึง 70% ของดาราจักรทั้งหมดในเอกภพของเรา พบได้มากที่สุดในเขตที่มีความหนาแน่นต่ำ และไม่ค่อยพบที่ใจกลางของกระจุกดาราจักร

## อ้างอิง

## แหล่งข้อมูลอื่น

* Spiral Galaxies เก็บถาวร 2006-01-01 ที่ เวย์แบ็กแมชชีน @ SEDS Messier pages
* Spiral Structure explained เก็บถาวร 2019-06-08 ที่ เวย์แบ็กแมชชีน
* SpiralZoom.com เก็บถาวร 2019-03-06 ที่ เวย์แบ็กแมชชีน เว็บไซต์เพื่อการศึกษา ที่อธิบายเกี่ยวกับดาราจักรชนิดก้นหอยและการก่อตัวของวัตถุรูปทรงกังหันแบบอื่นๆ ตามธรรมชาติ เหมาะสำหรับนักเรียนมัธยมและประชาชนทั่วไป
# อุจจาระ

ขี้ม้า
**อุจจาระ** (คำอื่น ๆ เช่น *มูล*, *อึ*, *ขี้*) คือ กากอาหารที่เหลือจากการย่อยจากระบบทางเดินอาหารของมนุษย์หรือสิ่งมีชีวิตชนิดอื่น ๆ โดยจะถ่ายออกทางทวารหนัก ส่วนใหญ่จะมีกลิ่นเหม็นเนื่องจากอาหารที่มนุษย์หรือสิ่งมีชีวิตนั้น ๆ กินเข้าไปหรืออาจเกิดจากแบคทีเรียในลำไส้ของสัตว์นั้น ๆ

## ความสำคัญทางนิเวศวิทยา

หลังจากที่สัตว์ตัวหนึ่งได้ย่อยอาหารที่กินเข้าไป มักจะเหลือส่วนหนึ่งที่ระบบทางเดินอาหารไม่สามารถดูดซึมได้และจะกลายเป็นอุจจาระหรือมูลสัตว์ แต่ถึงกระนั้นอุจจาระอาจจะยังคงมีพลังงานหลงเหลืออยู่กว่า 50% ของอาหารทั้งหมด นั่นหมายความว่าอาหารทุกอย่างที่สัตว์กินเข้าไป จะมีพลังงานส่วนหนึ่งหลงเหลือมาให้กับผู้ย่อยสลายในระบบนิเวศ สิ่งมีชีวิตหลายชนิดสามารถเจริญเติบโตได้ในอุจจาระ ตั้งแต่แบคทีเรีย เห็ดรา หรือแม้แต่แมลงเช่นด้วงขี้ควาย (dung beetle) ซึ่งสามารถรับรู้กลิ่นได้จากระยะทางไกล อุจจาระนั้นมีความแตกต่างกันขึ้นอยู่กับอาหารที่กินเข้าไป อุจจาระอาจเป็นอาหารหลักหรืออาหารเสริมของสัตว์บางชนิด ตัวอย่างเช่นลูกช้างจะกินมูลจากแม่ของมันเพื่อเพิ่มจุลชีพในลำไส้ (gut flora) เป็นต้น

อุจจาระอาจมีความสำคัญเป็นเหมือนสัญญาณ เช่น เหยี่ยวเคสเตรล (kestrel) สามารถตรวจจับมูลของหนูนา (ที่สะท้อนรังสีอัลตราไวโอเลต) และสามารถรับรู้ได้ว่ามีหนูนาอยู่ตรงไหนชุกชุมกว่ากัน หรือหนอนแมลงบางชนิดสามารถยิงมูลของมันออกไปเพื่อให้ผู้ล่าที่ตามกลิ่นเข้าใจผิด ส่วนวิลเดอร์บีสต์ (wildebeest) ไม่ได้ใช้ในการล่าหรือถูกล่า แต่ใช้อุจจาระและฟีโรโมนที่สร้างจากต่อมสร้างกลิ่นเพื่อการแบ่งอาณาเขต

เมล็ดพืชอาจพบได้ในอุจจาระของสัตว์ที่กินผลไม้ ข้อดีที่พืชออกผลก็เพื่อให้สัตว์กินผลไม้เข้าไปโดยที่ไม่รู้ว่าได้ช่วยกระจายเมล็ดพันธุ์ไปด้วย ซึ่งการแพร่พันธุ์ของพืชด้วยวิธีนี้ประสบความสำเร็จสูง เมล็ดพืชจะเดินทางผ่านระบบทางเดินอาหารของสัตว์โดยที่ไม่ถูกย่อยและออกมาพร้อมกับอุจจาระ พร้อมที่จะงอกใหม่และยังได้ปุ๋ยของมันเอง

อุจจาระไม่ถูกนับเป็นของเสียเนื่องจากไม่ผ่านการย่อยระดับเซลล์

## อ้างอิง
# งานอ้างอิง

**งานอ้างอิง** (อังกฤษ: *reference work*) เป็นหนังสือหรือสิ่งพิมพ์รายคาบ (หรือสื่ออิเล็กทรอนิกส์เทียบเท่า) ที่บุคคลสามารถอ้างอิงสารสนเทศได้ สารสนเทศนั้นเจตนาให้พบได้เร็วเมื่อจำเป็น งานอ้างอิงปกติมีการอ้างอิงถึงสำหรับสารสนเทศจำเพาะบางอย่างมากกว่าอ่านตั้งแต่ต้นจนจบ ลีลาการเขียนที่ใช้ในงานประเภทนี้เป็นแบบให้ความรู้ ผู้ประพันธ์เลี่ยงการใช้สรรพนามบุรุษที่ 1 และเน้นข้อเท็จจริง งานอ้างอิงหลายอย่างมีการรวบรวมโดยคณะผู้มีส่วนร่วมซึ่งมีการประสานงานผลงานโดยบรรณาธิการหนึ่งคนขึ้นไปไม่ใช่ผู้ประพันธ์ปัจเจก ปกติมีการให้ดัชนีในงานอ้างอิงหลายชนิด ปกติมีการพิมพ์ฉบับปรับปรุงตามความจำเป็น งานอ้างอิงได้แก่ พจนานุกรม อรรถาภิธาน สารานุกรม กาลานุกรม บรรณานุกรม และสารบัญแฟ้ม (เช่น สารบัญแฟ้มของห้องสมุด พิพิธภัณฑ์หรืองานของศิลปินปัจเจก) มีงานอ้างอิงหลายชนิดในแบบอิเล็กทรอนิกส์และสามารถหาชนิดที่เป็นซอฟต์แวร์ประยุกต์ ซีดีรอม ดีวีดีหรือออนไลน์ผ่านอินเทอร์เน็ตได้
# อัญประกาศ

**อัญประกาศ** หรือ **เครื่องหมายคำพูด** เป็นเครื่องหมายวรรคตอนสากล ใช้เขียนสกัดข้างหน้าและข้างหลังของ อักษร คำ วลี หรือประโยค ที่ต้องการเน้นเป็นพิเศษ ให้ดูแตกต่างจากข้อความที่อยู่รอบข้าง ลักษณะคล้ายลูกน้ำแต่เขียนไว้ข้างบน (บางภาษาเขียนไว้ข้างล่างก็มี) มักเขียนเป็นคู่เรียกว่า *อัญประกาศคู่* ข้างหน้าเขียนหัวคว่ำ ข้างหลังเขียนหัวหงาย ( “ ” ) หรือปรากฏเป็น *อัญประกาศเดี่ยว* ( ‘ ’ ) บางครั้งอาจพบการใช้ขีดตั้งเล็ก ๆ เพื่อความสะดวก ( " " หรือ ' ' )

## การใช้งาน

* ใช้เขียนสกัดตัวอักษร หรือ คำ เพื่อให้ผู้อ่านสังเกตเป็นพิเศษ เช่น :-
	+ ตัว "นอ" มี 2 ชนิด คือ ณ และ น
	+ หล่อนได้รับสมญาจากสังคมว่า "ผู้ดีแปดสาแหรก"
	+ "สามก๊ก" กล่าวถึงคนสำคัญ สามก๊ก
* ใช้สกัดข้อความที่เป็นความดำริตริคิด เช่น :-
	+ ฉันคิดว่า "เอ ! นี่เราก็เป็นลูกผู้ชาย เหตุไฉนจึงไม่พยายามทำสิ่งที่เป็นประโยชน์" คิดดังนี้แล้ว ฉันก็เริ่มเขียนตำราหลักภาษาไทย
	+ เขาดำริว่า "ฉันเป็นคนไทย, ฉันต้องสร้างชาติไทยให้เจริญ"
* ใช้สกัดข้อความที่เป็นคำสนทนาปราศรัย เช่น :-
	+ แดงถามว่า "แป๊ว, หนูรักอะไรมากที่สุด ?" "ผมรักเพื่อนมากที่สุด" แป๊วตอบ
	+ "นอกจากชาติไทยแล้ว หนูรักใครอีก" "คุณพ่อ, และคุณแม่"
	+ "หนูรักพี่ไหม" แดงถาม "รัก" แป๊วตอบ
* ใช้สกัดข้อความที่นำมาจากที่อื่น หรือ เป็นคำพูดของผู้อื่น เช่น :-
	+ ในบาลีไวยากรณ์ ตอนอักขรวิธี มีข้อความอยู่ตอนหนึ่งว่า "เนื้อความของถ้อยคำ ทั้งปวง ต้องหมายรู้กันด้วยอักขระ ถ้าอักขรวิบัติแล้ว ก็เข้าใจเนื้อความยาก"
	+ ฉันชอบพระพุทธโอวาทที่ว่า "ความประมาทเป็นทางแห่งความตาย"

ถ้ามีส่วนที่เน้นซ้อนกันสองชั้น ชั้นนอกที่สุดให้ใช้อัญประกาศคู่ "..." ส่วนชั้นในให้ใช้อัญประกาศเดี่ยว '...' ไม่ควรใช้ซ้อนกันมากกว่าสองชั้น เพราะอาจทำให้สับสนได้ ตัวอย่างเช่น :-

นักเรียนคนหนึ่งเล่าให้ครูฟังว่า "ผมมีน้องชาย 2 คน เป็นเด็กช่างพูดทั้งคู่ พอเห็นผม กลับไปบ้าน น้องคนเล็ก มักพูดกับคุณแม่ว่า 'คุณแม่ครับ, พี่แป๊วกลับจากโรงเรียนแล้วครับ' แล้วแกก็วิ่งมารับผม และขอให้ผมเปิดรูปภาพในหนังสือให้แกดู"

การเขียนอัญประกาศ ควรเว้นวรรคก่อนอัญประกาศเปิดหนึ่งเคาะ หลังอัญประกาศปิดหนึ่งเคาะ ส่วนข้อความภายในให้เขียนติดกับอัญประกาศ เช่น xxx “yyy” xxx

## อ้างอิง
# ภาษาปีเยมอนเต

| ภาษาปีเยมอนเต |
| --- |
| *piemontèis* |
| ออกเสียง | [ˈpjemʊŋˈtɛjz] |
| ประเทศที่มีการพูด | อิตาลี |
| ภูมิภาค | ภาคตะวันตกเฉียงเหนือ (แคว้นปีเยมอนเต แคว้นลีกูเรีย แคว้นลอมบาร์เดีย และแคว้นวัลเลดาออสตา) |
| ผู้พูด | 700,000 คน (2012) |
| ตระกูลภาษา | อินโด-ยูโรเปียน
* อิตาลิก
	+ โรมานซ์
		- โรมานซ์ตะวันตก
			* โรมานซ์กอล
				+ แกลโล-อิตาลิก
					- **ภาษาปีเยมอนเต**
 |
| สถานภาพทางการ |
| ภาษาชนกลุ่มน้อย ที่รับรองใน |  แคว้นปีเยมอนเต (อิตาลี) |
| รหัสภาษา |
| ISO 639-3 | `pms` |
| *Glottolog* | `piem1238` |
| ELP | Piemontese |
| Linguasphere | `51-AAA-of` |
|  |

**ภาษาปีเยมอนเต** (อิตาลี: *piemontese*; ปีเยมอนเต: *piemontèis*) มีผู้พูดประมาณ 700,000 คนซึ่งส่วนใหญ่อยู่ในแคว้นปีเยมอนเตทางภาคตะวันตกเฉียงเหนือของอิตาลี ในทางภาษาศาสตร์ ภาษานี้รวมอยู่ในกลุ่มภาษาแกลโล-อิตาลิกทางภาคเหนือของอิตาลี (ร่วมกับภาษาลอมบาร์ด, ภาษาเอมีเลีย-โรมัญญา และภาษาลีกูเรีย) ซึ่งเป็นสาขาหนึ่งของกลุ่มภาษาโรมานซ์ตะวันตกซึ่งรวมภาษาฝรั่งเศส ภาษาอุตซิตา และภาษากาตาลาไว้ด้วย มีผู้พูดภาษาปีเยมอนเตในแคว้นปีเยมอนเต (ยกเว้นพื้นที่ที่อยู่ถัดจากแม่น้ำเซเซียไปทางทิศตะวันออก) แคว้นลีกูเรีย (พื้นที่ทางทิศตะวันตกเฉียงเหนือ ใกล้เมืองซาโวนา) และแคว้นลอมบาร์เดีย (ในเทศบาลบางแห่งทางด้านตะวันตกสุดของเขตโลเมลลีนาในจังหวัดปาวีอา)

แม้ว่านักภาษาศาสตร์หลายคนจะถือว่าภาษาปีเยมอนเตเป็นภาษาเอกเทศและรัฐบาลแคว้นปีเยมอนเตให้การสนับสนุนบางประการแก่ภาษานี้ แต่รัฐบาลกลางของอิตาลีมองว่าภาษานี้เป็นภาษาถิ่นภาษาหนึ่งของภาษาอิตาลี ผู้ย้ายถิ่นออกจากปีเยมอนเตไปยังประเทศต่าง ๆ เช่น ฝรั่งเศส บราซิล สหรัฐ อาร์เจนตินา อุรุกวัย ในช่วง ค.ศ. 1850–1950 หลายคนใช้ภาษาปีเยมอนเตเป็นภาษาแม่

## อ้างอิง
# ดาราศาสตร์รังสีอัลตราไวโอเลต

**ดาราศาสตร์รังสีอัลตราไวโอเลต** (อังกฤษ: *Ultraviolet astronomy*) คือการสังเกตการณ์ดาราศาสตร์ในช่วงคลื่นความถี่ระดับอัลตราไวโอเลต คือคลื่นแสงที่มีความยาวคลื่นระหว่าง 10-320 นาโนเมตร แสงในระดับความยาวคลื่นนี้มักถูกชั้นบรรยากาศของโลกดูดซับไป ดังนั้นการสังเกตการณ์ในช่วงความยาวคลื่นนี้จึงต้องทำที่ชั้นบรรยากาศรอบนอก หรือในอวกาศ

การตรวจวัดเส้นสเปกตรัมอัลตราไวโอเลตสามารถช่วยในการแยกแยะองค์ประกอบทางเคมี ความหนาแน่น และอุณหภูมิของสสารระหว่างดาวได้ รวมถึงองค์ประกอบและอุณหภูมิของดาวฤกษ์อายุเยาว์ที่ร้อนจัด นอกจากนี้ยังช่วยในการศึกษาวิวัฒนาการของดาราจักรด้วย

การเฝ้ามองเอกภพในรังสีอัลตราไวโอเลตจะได้ภาพที่แตกต่างไปจากการสังเกตการณ์ในแสงปกติ ดาวฤกษ์ส่วนใหญ่มักเป็นวัตถุที่ค่อนข้างเย็น เมื่อเทียบกับการแผ่รังสีคลื่นแม่เหล็กไฟฟ้าในแสงปกติ การแผ่รังสีอัลตราไวโอเลตจะเกิดจากวัตถุที่มีอุณหภูมิสูงมาก ซึ่งโดยมากจะยังอยู่ในช่วงต้นของเส้นทางวิวัฒนาการของมัน

## รายชื่อกล้องโทรทรรศน์รังสีอัลตราไวโอเลต

* Orbiting Astronomical Observatory
* Astronomical Netherlands Satellite
* International Ultraviolet Explorer
* Astron-1
* กล้องโทรทรรศน์อวกาศฮับเบิล
* FUSE
* กล้องโทรทรรศน์อวกาศ GALEX
* Swift Gamma-Ray Burst Mission
* Extreme ultraviolet Imaging Telescope

## อ้างอิง
# จักรวาลสมมติ

แผนที่ดินแดนแห่ง ออซ จากนวนิยายเรื่อง ออซโดย แอล แฟรงค์ โบม
**จักรวาลสมมติ** (อังกฤษ: *fictional universe*) ในเรื่องแต่งเป็นฉากหลังของเรื่องที่มีรายละเอียดต่าง ๆ เช่น เหตุการณ์ในประวัติศาสตร์ สสารที่ประกอบขึ้นมาเป็นโลก หรือสิ่งอื่น ๆ แตกต่างไปจากโลกจริง อาจพบได้ในนวนิยาย หนังสือการ์ตูน ภาพยนตร์ชุด รายการโทรทัศน์ วิดีโอเกม หรือสื่อสร้างสรรค์อื่น ๆ

จักรวาลสมมตินี้อาจคล้ายคลึงกับโลกจริงมาก แตกต่างเฉพาะตัวละครหรือเหตุการณ์บางอย่าง หรือแตกต่างกับโลกจริงอย่างมากจนแทบไม่มีอะไรเหมือนกันเลย อาจมีกฎทางฟิสิกส์ เวลา อวกาศ ที่ไม่เหมือนโลกจริง ก็ได้

ส่วนใหญ่เมื่อกล่าวถึงจักรวาลสมมติ มักหมายถึงจักรวาลสมมติที่มีความแตกต่างจากโลกจริงพอสมควร เช่น มีการกล่าวถึงเมือง ประเทศ หรือดาวเคราะห์ ที่แต่งขึ้นมา หรือมีเรื่องราวประวัติศาสตร์ที่แตกต่างจากเรื่องจริง หรือเรื่องที่เป็นเรื่องแฟนตาซี หรือบันเทิงคดีวิทยาศาสตร์ มีเวทมนตร์ มีการเดินทางด้วยความเร็วเหนือแสง เป็นต้น ซึ่งสิ่งเหล่านี้เป็นสิ่งที่ผู้แต่งสร้างขึ้นมา เพื่อให้เป็นฉากในการดำเนินเรื่องแต่งนั้น ๆ

## อ้างอิง
# พ.ศ. 1671

|  |  |
| --- | --- |
| ศตวรรษ: | * 11
* **12 13
 |
| ปี: | * 1668
* 1669
* 1670
* **1671 1672
* 1673
* 1674
 |

1128 ในปฏิทินอื่น| ปฏิทินสุริยคติไทย | 1670–1671 |
| ปฏิทินเกรกอรี | 1128 *MCXXVIII* |
| Ab urbe condita | 1881 |
| ปฏิทินอาร์มีเนีย | 577 ԹՎ ՇՀԷ |
| ปฏิทินอัสซีเรีย | 5878 |
| ปฏิทินศกบาหลี | 1049–1050 |
| ปฏิทินเบงกอล | 534–535 |
| ปฏิทินเบอร์เบอร์ | 2078 |
| ปีในรัชกาลอังกฤษ | 28 Hen. 1 – 29 Hen. 1 |
| พุทธศักราช | 1672 |
| ปฏิทินพม่า | 490 |
| ปฏิทินไบแซนไทน์ | 6636–6637 |
| ปฏิทินจีน | 丁未年 (มะแมธาตุไฟ) 3825 หรือ 3618     *— ถึง —* 戊申年 (วอกธาตุดิน) 3826 หรือ 3619 |
| ปฏิทินคอปติก | 844–845 |
| ปฏิทินดิสคอร์เดีย | 2294 |
| ปฏิทินเอธิโอเปีย | 1120–1121 |
| ปฏิทินฮีบรู | 4888–4889 |
| ปฏิทินฮินดู |  |
|  - *วิกรมสมวัต* | 1184–1185 |
|  - *ศกสมวัต* | 1049–1050 |
|  - *กลียุค* | 4228–4229 |
| ปฏิทินโฮโลซีน | 11128 |
| ปฏิทินอิกโบ | 128–129 |
| ปฏิทินอิหร่าน | 506–507 |
| ปฏิทินอิสลาม | 521–523 |
| ปฏิทินญี่ปุ่น | ไดจิ 3 (大治３年) |
| ปฏิทินชวา | 1033–1034 |
| ปฏิทินจูเลียส | 1128 *MCXXVIII* |
| ปฏิทินเกาหลี | 3461 |
| ปฏิทินหมินกั๋ว | 784 ก่อน ROC 民前784年 |
| ปฏิทินนานักชาฮี | −340 |
| ซิลูซิดศักราช | 1439/1440 AG |
| ปฏิทินทิเบต | མེ་མོ་ལུག་ལོ་ (ธาตุไฟเพศเมีย-มะแม) 1254 หรือ 873 หรือ 101     *— ถึง —* ས་ཕོ་སྤྲེ་ལོ་ (ธาตุดินเพศผู้-วอก) 1255 หรือ 874 หรือ 102 |

**พุทธศักราช 1671** ใกล้เคียงกับ

* เมษายน ค.ศ. 1128 - มีนาคม ค.ศ. 1129
* มหาศักราช 1050

## เหตุการณ์

## วันเกิด

## วันถึงแก่กรรม
# สภาเซมสกี

| สภาเซมสกี Земский собор |
| --- |
|  |
| ประเภท |
| ประเภท | สภาล่าง เป็นส่วนหนึ่งของสภาฐานันดร ของ อาณาจักรซาร์รัสเซีย |
| ประวัติ |
| ก่อตั้ง | ค.ศ. 1549 |
| ยุบ | ค.ศ. 1684 |
| ก่อนหน้า | วีเช |
| ถัดมา | วุฒิสภาปกครอง |
| ที่ประชุม |
|  |
| เครมลินแห่งมอสโก |

"สภาเซมสกี" โดยเซอร์เกย์ อีวานอฟ (ค.ศ. 1908)
**สภาเซมสกี** (รัสเซีย: *зе́мский собо́р*, สัทอักษรสากล: [ˈzʲemskʲɪj sɐˈbor]) เป็นรัฐสภาของอาณาจักรซาร์รัสเซีย โดยแบ่งประเภทสมาชิกตามหลักฐานันดรแห่งราชอาณาจักร ดำรงอยู่ระหว่างคริสต์ศตวรรษที่ 16 และ 17

สมาชิกสภาเซมสกีแบ่งออกเป็นสามชนชั้นในสังคมระบบฟิวดัล ได้แก่ ขุนนางและข้าราชการระดับสูง *สมัชชาศักดิ์สิทธิ์* ของบาทหลวงนิกายออร์ทอดอกซ์ และผู้แทนของ "สามัญชน" ประกอบด้วยเหล่าพ่อค้าและชาวเมือง สภาเซมสกีอาจถูกจัดขึ้นโดยพระเจ้าซาร์ อัครบิดร หรือสภาดูมาโบยาร์ ก็ได้ เพื่อตัดสินปัญหาขัดแย้งหรือผ่านข้อกฎหมายสำคัญ

พระเจ้าซาร์อีวานที่ 4 ทรงเรียกประชุมสภาเซมสกีเป็นครั้งแรกใน ค.ศ. 1549 การเรียกประชุมหลาย ๆ ครั้งมีจุดประสงค์เพื่อเป็นตรายาง แต่ในอีกทางหนึ่งก็เป็นไปเพื่อรับฟังแนวคิดจากขุนนางชั้นผู้น้อยและชาวเมืองเช่นกัน หลังจากการสิ้นสุดราชวงศ์รูลิค ซึ่งก่อให้เกิดวิกฤตการการสืบราชสมบัติ สภาเซมสกีได้ลงมติเลือกโบริส โกดูนอฟ ขึ้นเป็นพระเจ้าซาร์พระองค์ใหม่ใน ค.ศ. 1598 เป็นสาเหตุหนึ่งซึ่งนำไปสู่สมัยแห่งความยุ่งยาก ภายหลังจากการขึ้นครองราชย์ของพระเจ้าซาร์มีไฮล์ที่ 1 ในปี ค.ศ. 1613 สภาเซมสกีก็เริ่มประชุมกันปีละครั้ง แต่เมื่อราชวงศ์โรมานอฟเริ่มมีความมั่นคงขึ้น สภาเซมสกีก็เริ่มสูญเสียอำนาจ โดยหลังจากการประชุมเพื่อลงนามในสนธิสัญญาเพเรยาสลาฟ เมื่อปี ค.ศ. 1654 ก็ไม่มีการเรียกประชุมอีกเลยเป็นเวลาสามสิบปี สภาเซมสกีครั้งสุดท้ายถูกจัดขึ้นในคริสต์ทศวรรษที่ 1680 เพื่อยกเลิกระบบ *มานิสชิสเตโว* (mestnichestvo) และลงนามในสนธิสัญญา"สันติภาพตลอดกาล" กับโปแลนด์

## สภาเซมสกีแห่งปี ค.ศ. 1922

*สภาเซมสกีแห่งแคว้นอาร์มูร์* (Приамурский Земский Собор) ของรัฐบาลเฉพาะกาลปรีอาร์มูรีเย (Provisional Priamurye Government) ได้รับการจัดตั้งขึ้นในเมืองวลาดีวอสตอค ในวันที่ 23 กรกฎาคม ค.ศ. 1922 โดยมิฮาอิล ดิเทอร์คิน (Mikhail Diterikhs) ระหว่างสงครามกลางเมืองรัสเซีย ดิเทอร์คินเป็นนายทหารของกองทัพขาว ในภูมิภาคตะวันออกไกลของรัสเซีย (Russian Far East) เขาได้เรียกประชุมสภาดังกล่าวหลังจากการประหารชีวิตราชวงศ์โรมานอฟผ่านมาแล้วสี่ปี เพื่อฟื้นฟูระบอบกษัตริย์ขึ้นใหม่ โดยประกาศให้แกรนด์ดยุกนิโคไล นิโคเลวิช (Grand Duke Nicholas Nikolaevich) เป็นจักรพรรดิแห่งรัสเซีย และอัครบิดรทริคอน (Patriarch Tikhon) เป็นประธานสภากิตติมศักดิ์ ทั้งแกรนด์ดยุกนิโคไลและอัครบิดรทริคอนไม่อยู่ในที่ประชุมดังกล่าว และแผนนี้ก็มีอันต้องยกเลิกไปหลังจากแคว้นดังกล่าวเสียแก่พวกบอลเชวิกในอีกสองเดือนให้หลัง

## อ่านเพิ่ม

* S.L. Avaliani, "Литературная история земских соборов" [Literary History of the Zemsky Sabors]. Odessa: 1916.
* John Keep, "The Decline of the Zemsky Sobor," in *Power and the People: Essays on Russian History.* Boulder, CO: East European Monographs, 1995; pp. 51-72.

## อ้างอิง
# J2000.0

**J2000.0** หรือ **J2000** เป็นต้นยุคอ้างอิงหนึ่งที่ใช้ในทางดาราศาสตร์หรือการสำรวจ โดยหมายถึงเที่ยงวัน (12:00 น.) ของวันที่ 1 มกราคม ค.ศ. 2000 ตามเวลาโลก เวลานี้ตรงกับ 11:58:55.816 UTC ของวันที่ 1 มกราคม 2000 ตามเวลาสากลเชิงพิกัด หรือตรงกับ 18:58:55.816 ตามเวลามาตรฐานไทย

เวลาโลกต่อเนื่องกับเวลาปฏิทินดาราศาสตร์ในอดีต เป็นระบบมาตรฐานเวลาที่ไม่มีอธิกวินาที และเร็วกว่าเวลาสากล (UT) ประมาณหนึ่งนาที

ในปัจจุบันใช้ต้นยุคอ้างอิง J2000.0 ในขณะที่ในอดีตก่อนหน้านี้เคยใช้ B1950.0

โดยมากแล้วใช้เรียกระบบพิกัดเส้นศูนย์สูตรที่ใช้วิษุวัต J2000.0 ซึ่งได้ถูกใช้แทนที่วิษุวัต B1950.0 ตั้งแต่วันที่ 1 มกราคม 1992 เป็นต้นมา

## อ้างอิง
# ขอบฟ้า

ขอบฟ้า
ขอบฟ้าบนโลกที่มองจากยานอวกาศเอนดีวูร์ ค.ศ. 2002
**ขอบฟ้า** (อังกฤษ: *Horizon* มาจากภาษากรีก Orizein แปลว่า *จำกัด*) หมายถึงเส้นที่แบ่งระหว่างพื้นดิน (พื้นโลกหรือดาวอื่น) กับท้องฟ้า หรือเป็นเส้นที่เป็นจุดตัดระหว่างส่วนที่มองเห็นบนพื้นดินกับอีกด้านหนึ่งซึ่งมองไม่เห็น ในหลายจุดบนโลก *ขอบฟ้าที่แท้จริง* อาจถูกบังโดยต้นไม้ อาคาร ภูเขา ฯลฯ กลายเป็นเพียง *ขอบฟ้าที่มองเห็น*

## ระยะทางของขอบฟ้า

ขอบฟ้าสามประเภท
กำหนดให้ *d* มีหน่วยเป็นกิโลเมตร แทนระยะทางของ *ขอบฟ้าที่แท้จริง* จากความสูง *h* เป็นเมตร จากพื้นถึงนัยน์ตาของผู้สังเกตการณ์ (หรืออีกนัยหนึ่งคือความสูงจากการสังเกตการณ์มีผลต่อระยะทางของขอบฟ้า) ระยะทางระหว่างผู้สังเกตการณ์กับขอบฟ้าที่แท้จริงจะเท่ากับประมาณ

 WIKINIUM\_MATH\_PH\_0

* หากมองจากพื้นดินโดยที่นัยน์ตาสูงจากพื้น *h* = 1.70 เมตร ขอบฟ้าที่แท้จริงจะอยู่ที่ 4.7 กิโลเมตร
* หากยืนอยู่บนอาคารหรือเนินเขาสูง 100 เมตร จะมองเห็นขอบฟ้าอยู่ที่ 36 กิโลเมตร

ในระบบอังกฤษ *d* มีหน่วยเป็นไมล์ *h* มีหน่วยเป็นฟุต และ 13 ก็ถูกเปลี่ยนเป็น 1.5 ดังนี้

 WIKINIUM\_MATH\_PH\_2

* หากมองจากพื้นดินโดยที่นัยน์ตาสูงจากพื้น *h* = 5 ฟุต 7 นิ้ว ขอบฟ้าที่แท้จริงจะอยู่ที่ 2.89 ไมล์
* หากยืนอยู่บนอาคารหรือเนินเขาสูง 100 ฟุต จะมองเห็นขอบฟ้าอยู่ที่ 12.25 ไมล์

แต่สูตรเหล่านี้จะสามารถใช้ได้เมื่อ *h* มีค่าน้อยมากๆ เมื่อเทียบกับรัศมีของโลก (6371 กิโลเมตร) สำหรับสูตรของระยะทางขอบฟ้าที่แท้จริง แม้แต่การมองลงมาจากดาวเทียมก็ยังใช้ได้ มีดังนี้

 WIKINIUM\_MATH\_PH\_4

เมื่อ *R* คือรัศมีของโลก (หรือดาวเคราะห์ที่ต้องการเปรียบเทียบ) และ *h* ควรเป็นหน่วยเดียวกันกับ *R* คือกิโลเมตร

ในสูตรทั้งหมดด้านบนนี้ *d* จะเป็นระยะทางที่เป็นเส้นตรงจากนัยน์ตาผู้สังเกตการณ์ไปยังขอบฟ้า แต่ก็ยังมีความสัมพันธ์บนส่วนโค้งหรือพื้นผิวโลก จากจุดที่พื้นที่ตั้งฉากกับผู้สังเกตการณ์กับขอบฟ้า เป็นระยะทาง *s* ดังนี้

 WIKINIUM\_MATH\_PH\_6

ทำให้ระยะทางบนพื้นโลก *s* มีค่าเท่ากับ

 WIKINIUM\_MATH\_PH\_8

ซึ่งระยะทางของ *d* กับ *s* จะมีค่าใกล้เคียงกันมาก จนสามารถถือได้ว่า *d* ≈ *s* เมื่อความสูงของผู้สังเกตการณ์ไม่มีผลต่อรัศมีของโลก นั่นคือ *h* ≪ *R*
# ประธานคณะกรรมาธิการยุโรป

| ประธานคณะกรรมาธิการยุโรป |
| --- |
| ตราคณะกรรมาธิการยุโรป |
| ธงยุโรป |
| **ผู้ดำรงตำแหน่งคนปัจจุบัน อัวร์ซูลา ฟ็อน แดร์ ไลเอิน** ตั้งแต่ 1 ธันวาคม 2019 |
| คณะกรรมาธิการยุโรป |
| สมาชิกของ | คณะกรรมาธิการยุโรป คณะมนตรียุโรป |
| รายงานต่อ | รัฐสภายุโรป คณะมนตรียุโรป |
| ที่ว่าการ | บรัสเซลส์ ประเทศเบลเยียม |
| ผู้เสนอชื่อ | คณะมนตรียุโรป |
| ผู้แต่งตั้ง | รัฐสภายุโรป |
| วาระ | ห้าปี ต่อได้หลายวาระ |
| สถาปนา | 1 มกราคม ค.ศ. 1958 |
| คนแรก | วัลเทอร์ ฮัลชไตน์ |
| เงินตอบแทน | 25,554 ยูโรต่อเดือน |
| เว็บไซต์ | ec.europa.eu |

**ประธานคณะกรรมาธิการยุโรป** (อังกฤษ: *President of the European Commission*) เป็นประมุขแห่งคณะกรรมาธิการยุโรป อันเป็นสถาบันฝ่ายบริหารของสหภาพยุโรป (อียู) ประธานคณะกรรมาธิการยุโรปมีหน้าที่รายงานต่อรัฐสภายุโรป จึงมีเกียรติยศเทียบได้กับหัวหน้ารัฐบาลของนานาประเทศ ประธานคณะกรรมาธิการยุโรปได้รับอำนาจแต่งตั้ง สับเปลี่ยน และปลดกรรมาธิการตามความจำเป็น คณะกรรมาธิการยุโรปเป็นสถาบันเดียวที่มีอำนาจเสนอร่างกฎหมายเพื่อตราบังคับใช้เป็นกฎหมายสหภาพยุโรป

ประธานคณะกรรมาธิการยุโรป, ประธานคณะมนตรียุโรป และผู้แทนระดับสูงของสหภาพยุโรปด้านการต่างประเทศและนโยบายความมั่นคง สามตำแหน่งดังกล่าวคือผู้ที่สามารถทำหน้าที่เป็นตัวแทนของสหภาพยุโรปในการประชุมและการเจรจากับประเทศหรือองค์กรนอกสหภาพยุโรป

ประธานคณะกรรมาธิการยุโรปได้รับการเสนอชื่อโดยคณะมนตรียุโรป และได้รับการเลือกตั้งโดยรัฐสภายุโรป มีวาระดำรงตำแหน่งคราวละห้าปี สามารถดำรงตำแหน่งหลายวาระ ประธานคนปัจจุบันคือ อัวร์ซูลา ฟ็อน แดร์ ไลเอิน

## อ้างอิง